  Туспуктэм: Руслан Нуриахметов Майя Бывальцева 0+ 2023-тӥ арын элькун Масленчаез (Вӧйдырез) Сюмси черкогуртын радъялозы. Толэз келянлы сӥзем ужрад 26-тӥ тулыспалэ ортчоз. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Шулдыръяськон «Масленица идёт – блины да ягоды несёт!» мереткыл улсын ортчоз. Вӧйдыр мильым борды сюмсиос узы-боры ӵектозы, угось татын Удмуртиысь вань емышъёс будо: боры но узы, ягмульы но нюрмульы, кудымульы но лызмульы, шу но палэзь, эмезь но кудэмезь (княженика). Муниципал кылдытэтъёсысь творчествоя коллективъёс быгатонлыкъёссэс валтӥсь сцена вылын возьматозы, вожвылъяськонъёсы но ӵошатсконъёсы пыриськозы, такмакъёсты быдэстозы, куноосты мильыменызы утялтозы. Ватсалом, кылем арын элькун Масленча Дэбесын ортчиз. Тодэ вайытом, 2023-тӥ арын элькун Гербер шулдыръяськон Вотка ёросын радъяськоз. Тегъёс: Масленча праздникъёс Сюмси Удмуртия  